Пражскі перыяд яго жыцця закончыўся не на мажорнай ноце. Тое, што хацелася зрабіць, не атрымалася. Друкаваная Біблія не дала яму вялікіх грошай, каб ён надалей мог спакойна займацца сваёй любімай алхімічнай справай. Ва Усходняй Еўропе, дзе быў намечаны яе збыт, кнігі не куплялі. Праваслаўная царква была супраць іх. Гравюры і незразумелыя ініцыялы палічылі вычурнай лацінай і ерассю. Трэба было ці то зноў станавіцца купцом, ці то паспрабаваць яшчэ раз заняцца кнігадрукаваннем. Але ўжо з улікам пажаданняў і патрэб спажыўцоў.